న్యూఢిల్లీ: ఇద్దరు సాధ్వీలపై అత్యాచారం కేసులో 20 ఏళ్లు జైలుశిక్ష పడిన గుర్మీత్ రామ్ రహీమ్ బాబా దత్తత కుమార్తె హనీప్రీత్ ఇన్సాన్ ప్రాణాలకు ముప్పు ఉందట. డేరా సచ్చా గురించిన 'రహస్యాలు' హనీప్రీత్కు పూర్తిగా తెలుసునని, పోలీసు విచారణలో  ఆ రహస్యాలు బయటపడే అవకాశాలున్నందున ఆమె ప్రాణాలకు ముప్పు పొంచి ఉన్నట్టు ఇంటెలిజెన్స్ వర్గాల సమాచారం. హర్యానా పోలీసులకు ఈ సమాచారాన్ని ఇంటెలిజెన్స్ వర్గాలు పంపినట్టు తెలుస్తోంది. ఆగస్టు 25న చివరిసారిగా హనీప్రీత్ కనిపించింది. రోహ్తక్ జైలులో రామ్ రహీమ్ను కలుసుకోవాలని ఆమె చేసిన విజ్ఞప్తిని అధికారులు నిరాకరించారు. ఆ తర్వాత నుంచి ఆమె కనిపించకుండా పోయింది. డేరా అనుచురులే ఆమెకు ఆశ్రయం కల్పించి ఉంటారన్న ఊహాగానాలతో పాటు నేపాల్ సరిహద్దులు దాటేశారనే వార్తలు కూడా ప్రచారంలో ఉన్నాయి. రామ్ రహీమ్ను దోషిగా పేర్కొంటూ తీర్పు ఇచ్చిన వెంటనే వ్యక్తిగత సిబ్బంది సాయంతో ఆయనను తప్పించేందుకు హనీప్రీత్ కుట్ర పన్నిందనీ, హింసాకాండకు ప్రేరేపించిందని హర్యానా పోలీసులు అనుమానిస్తున్నారు. ఈ ఆరోపణలపై ఆమెపై లుక్ ఔట్ నోటీసు జారీ చేశారు. ఆమె జాడ కోసం నేపాల్ సరిహద్దులకు కూడా వెళ్లిన పంజాబ్ పోలీస్ బృందం ఉత్తచేతులతో వెనుదిరిగింది. కాగా, హనీప్రీత్ ఇన్సాన్ను ముంబై పోలీసులు అరెస్టు చేసినట్టు కూడా ఊహాగానాలు ప్రచారంలో ఉన్నాయి. అయితే అధికారులెవరూ ఈ విషయాన్ని ధ్రువీకరించడం లేదు.
newdhilly: iddaru saadhveelapai atyaachaaram kesulo 20 ellu jailusiksha padina gurmeet ram raheem baba dattata kumarte hanipreet insan praanaalaku muppu undata. dera sacha gurinchina 'rahasyaalu' haneepreetku puurtigaa telusunani, polisu vichaaranalo  aa rahasyaalu bayatapade avakaasaalunnanduna aame praanaalaku muppu ponchi unnattu inteligens vargala samacharam. haryana polisulaku ee samaachaaraanni inteligens vargaalu pampinattu telustondi. aagastu 25na chivarisaarigaa hanipreet kanipinchindi. rohtak jailulo ram raheemnu kalusukovalani aame chesina vignaptini adhikaarulu niraakarinchaaru. aa tarvaata nunchi aame kanipinchakunda poyindi. dera anuchurule aameku aashrayam kalpinchi untaaranna oohaagaanaalato paatu nepal sarihaddulu daatesaarane vaartalu kuudaa prachaaramlo unnaayi. ram raheemnu doshigaa perkontu teerpu ichina ventane vyaktigata sibbandi saayamtho aayananu tappinchenduku hanipreet kutra pannindanee, himsaakaandaku prerepinchindani haryana poliisulu anumaanistunnaaru. ee aaropanalapai aamepai luk out notisu jaarii chesaru. aame jaada kosam nepal sarihaddulaku kuudaa vellina panjab polies brundam uttachetulato venudirigindi. kaga, hanipreet insaannu mumbai poliisulu arestu chesinattu kuudaa oohaagaanaalu prachaaramlo unnaayi. ayithe adhikaarulevaruu ee vishayaanni dhruveekarinchadam ledu.